Dato: 06-12-2022

Ref.: SOEBA

J.nr.: 01.05.13-P05-4-22

Opgavebeskrivelse - Restaureringskatalog – Kollelev Mose

**Center for Trafik, Miljø og Bæredygtighed**

Lyngby Rådhus

Toftebæksvej 12

2800 Kgs. Lyngby

Tlf. 45 97 30 00

SOEBA@ltk.dk

trafikmiljoebaeredygtighed@ltk.dk

www.ltk.dk

## Indledning

Kollelev Mose består af 3 forbundne søer på ca. 5 ha. Søsystemet har afløb, via rørlagte ledninger, til Mølleåen.

Kollelev Mose har siden 1930’erne modtaget spildevand i varierende grad, hvilket har medført, at der i søernes bund er opbygget en stor pulje af fosfor.

De seneste år har Lyngby-Taarbæk Forsyning ændret spildevandsanlæggene i området, så overløb fra spildevandledninger er bragt betydeligt ned.

På trods af tiltagene, som har nedbragt overløb fra spildevandssystemet, har der de seneste år været store opblomstringer af trådalger, der må henføres til den store tilgængelighed af fosfor.

Kollelev Mose har gennem tiden været genstand for flere genopretningsforsøg, hvor behandling med aluminium har vist sig bedst til at begrænse tilgængeligheden af fosfor. Det vurderes dog, at effekten af aluminiumsbehandling er aftagende, hvilket betyder, at mængden af tilgængeligt fosfor er stigende.

## Opgavebeskrivelse

Lyngby-Taarbæk Kommune ønsker gennemgang af muligheder for at restaurere Kollelev Mose med henblik på at undgå opblomstring af trådalger og anden dominerende plantevækst.

Gennemgangen skal tage konkret udgangspunkt i Kollelev Mose og i de data og rapporter, som allerede foreligger.

Lyngby-Taarbæk Kommune ønsker et katalog over mulige tiltag med henblik på at nedbringe fosforpuljen, som er tilgængelig for planter og alger i Kollelev Mose.

For hvert tiltag skal følgende beskrives

* Behandling (beskrivelse)
* Hvad behandlingen vil indebære af fysiske indgreb i området, kørsel, sejlads, etablering af arbejdsplads etc
* Fordel og ulemper
* Om metoden er praktisk muligt
* Risiko for vandmiljø, flora og fauna
* Effekt og en vurdering af chancen for succes
* Prisoverslag - Priseffektivitet
* Anbefaling om brug

Lyngby-Taarbæk Kommune ønsker at følgende tiltag beskrives i kataloget:

* Aluminiumsbehandling
* Stop for andefordring
* Rensning med Actiflo
* Aktive mikroorganismer
* Opfiskning af trådalger
* Opfiskning af fisk
* Oprensning af sediment
* Evt andre tiltag som har vist dokumenteret effekt andre steder, der minder om Kollelev Mose
* Hvad kan bredejere til Kollelev Mose gøre?

Rapporten skal derudover indeholde et forslag til et simpelt moniteringsprogram for vandkemiske parametre med henblik på en kontinuert overvågning af tilstanden i Kollelev Mose.

Forslag til overvågningsprogram kan præsenteres i en tabel med angivelse af hvad der måles og tidspunkter for prøvetagning.